《谒三世祖母李氏恭人谕葬墓》
明代·何绛

马鬣先朝迹未湮，赐田春尽绿初匀。五持主命惟开府，七日军储属妇人。

狮石塔依山影直，虎门潮起浪痕新。杯羹荐罢堪惆怅，赵宋诸陵牧火频。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。